سعودی عربیستانی‌نین صنایع و معدن قایناقلاری ناظیری بندر بن ابراهیم الحریف تورک یاتیریمچیلارینا گووندیک‌لرینی بیلدیریب.
پایتاخت آنکارادا کئچیریلن تورکیه-سعودی عربیستانی دییرمی ماسا‌دان سونرا بندر بن ابراهیم الحریف مطبوعات منسوب‌لارینا تورکیه سفرینی دیرلندیریب.
تورکیه-یه سفریندن ممنون‌لوغونو ایفاده ائدن بندر بن ابراهیم الحریف ایکی اؤلکه آراسیندا اقتصادی علاقه‌لرین یوکسک سویه‌ده اولدوغونو و بؤیوک ایرلیلییش الده ائتدیک‌لرینی بیلدیریب.
بو سفرین اساساً سعودی عربیستانین‌داکی یاتیریم ایمکان‌لارینی، خصوصیله صنایع و معدن چیخارما سئکتورونو تورک سرمایه‌دارلارا تانیتماق مقصدی داشیدیغینی قئید ائدن بندر بن ابراهیم الحریف "تورک سرمایه‌دارلارا گوونیریک و تورکیه-نین بو ایمکان‌لاردان فایدالانماسینی اورک‌دن اومید ائدیریک" دئییب.
تورکیه سفرینه ایستانبول-دا باشا ووراجاغینی ایفاده ائدن بندر بن ابراهیم الحریف "ایکی اؤلکه آراسیندا امکداشلیغین قورولماسینا بؤیوک اهمیت وئریریک. ایکی اؤلکه آراسیندا صنایع و معدنچی‌لیک ساحه‌سینده امکداشلیغین تاماملانماسی اوچون الیمیزدن گلنی ائدجییک" ایفاده‌سینی ایشلدیب.
